# Montoliu (Arièja)

Montoliu es una comuna occitana, situada administrativament dins lo departament d'Arièja e la region d'Occitània, ancianament de Miègjorn-Pirenèus.

## Toponimia
### Montoliu

La prononciacion es [muntu'liw]. Las fòrmas ancianas son Monte Olivo en 1272, Monteolivo en 1323, Montoliu en 1380, 1385, 1387, 1390, 1398 e cap a 1460 (Cronica d'Arnaud Esquerrièr), etc.
Segon Dauzat e Rostaing, lo determinant de Mont es benlèu motivat per lo nom de l'oliu (del latin olivus)[çò qu'es improbable pr'amor del clima] o tanben, segon los Féniés, pel Mont dels Olius, siti biblic de l'Ancian Testament e del Novèl. Alan Novèl e Coromines, citats per Patrici Pojada, interprètan lo nom d'après lo nom de l'arbre. Segon Lemoine, citat per P. Pojada, Montoliu seriá un remembre del Mont dels Olius, tornat de la Crosada. Bouvier, per Montoliu (Droma), citat tanben per P. Pojada, estima que lo nom ven del Mont dels Olius, ont Jèsus foguèt arrestat e patiguèt la Passion; la topografia dels lòcs e benlèu un bastiment auriá pogut facilitar la denominacion. Segon Negre, citat per Patrici Pojada, Montoliu ven del nom latinizat Montem Olivarum « Mont dels Olius», tractat coma Montem Olivum. Per lo de l'Aude (Montilionis en 834), l'origina seriá lo latin monticulus ambe'l sufixe diminutiu -onem, puèi lo nom auriá conegut l'atraccion de Mont Oliu.
Segon Patrici Pojada, lo sens es « mont de l'oliu ». una etimologia esconduda coma la qu'es citada pel Montoliu d'Aude s'opausa a l'abséncia de pròvas e a la dificultat de l'evolucion fonetica (lo resultat de monticulus sol es Montelhs).

### Ginavat

La prononciacion es [ʒina'βat]. Las fòrmas ancianas son Genevat en 1390, 1445 e cap a 1460 (Cronica d'Arnaud Esquerrièr). Le nom a conegut una evolucion fonetica dempuèi l'Edat Mejana. I a pas agut d'explicacions del nom.

### Senhaus

La prononciacion es [se'ɲaws]. La grafia es Senhaus. Las fòrmas ancianas son Sanhaus en 1272, Segnium en 1318-25, Senhaus, Sanhaus en 1385-1390, Sanhaux cap a 1460 (Cronica d'Arnaud Esquerrièr). I a pas agut d'explicacions del nom. La finala es totjorn en -aus. Se pòt pensar a la scripta bearnesa dels comtes de Foish per notar -al. La sequéncia [ɲaws] es tanben presenta dins Nhaus (< Anhaus), mès aquò explica pas la primièra sillaba. Se pòt tanben pensar a l'element aquitano-basc -auz, « puèg », cò que correspond al site que tresplomba la val d'Arièja, mès demòra tanben la primièra sillaba inexplicada.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 28 de març de 2022 | (2026) | Françoise Fernandez | | |
| març de 2008 | genièr de 2022 (demission) | Éric Donzé | divèrs esquèrra | professor, conselhièr departamental |
| març de 2001 | 2008 | Gérard Desclaux | | |
| març de 1983 | 2001 | Christian Delsol | | |
| | 1983 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 834 | 877 | 874 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 836 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 605 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 239 | 398 | 202 | 220 | 278 | 305 | 357 | 363 | Cercar |
| 2009 | 2010 |
| 360 371 | 357 368 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 407 abitants e la densitat èra de 28,82 ab/km².

## Cultura locala

* A Montoliu, qui s'i pòrta pan, plan s'i viu (provèrbi, citat per Adelin Moulis;
* A Montoliu, qui plan s'i pòrta, plan s'i viu (le Journal de l'Ariège, n° 196, 6-9 a 12-9/1996, p. 14).

## Veire tanben

* Comunas d'Arièja

## Nòtas

* 1 2 3 4 5 Patrici Poujade, Dictionnaire toponymique de l'Ariège, ed. IEO d'Arièja, 2021, p. 303-304
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 468
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 249
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 204
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 398-399
* ↑ https://www.ladepeche.fr/2022/03/29/francoise-fernandez-nouvelle-maire-de-montoulieu-10201697.php
* ↑ https://www.ladepeche.fr/2022/01/10/ariege-le-maire-de-montoulieu-eric-donze-demissionne-de-sa-fonction-10037260.php
* Portal de Lengadòc